**Sent:** Thursday, March 14, 2019 10:34 AM
**To:** automatika@astra.lt
**Subject:** Dėl 245 kW saulės fotoelektrinės įrangos ( įskaitant montavimą) pirkimo sąlygų

Laba diena,

Turime keletą klausimų dėl pirkimo sąlygų:

1. Tiekėjų kvalifikacijos reikalavimuose 3.2.3 punkte nurodydami, kad Tiekėjas turi būti įrengęs bent vieną ne mažesnės nei 200 kW galios saulės jėgainę ant pastato stogo, Jūs apribojate galimybę dalyvauti konkurse.

UAB “--------” yra seniausiai veikianti ir turinti daugiausia patirties įmonė, per savo septynerių metų veiklos laikotarpį įrengusi bendroje sumoje virš 100­0 kW saulės elektrinių. Įgijome pasitikėjimą ir pagarbą, dirbant tiek su Lietuvos, tiek su Vokietijos partneriais. Esame subūrę kvalifikuotą ir patyrusią komandą, galinčią įvykdyti didelius ir sudėtingus užsakymus. Saulės sistemas diegiame tiek fiziniams asmenimis, tiek įmonėms.

Kadangi su LVPA turėjome analogišką atvejį, kad ir esame laimėję NEO GROUP konkursą 1 MW saulės elektrinės įrengimui, iš praktikos galime patvirtinti, kad jei nepakeisite pirkimo sąlygų, mūsų įmonė negalės dalyvauti konkurse.

Atsakymas:

Pirkimo sąlygų 3.2.3 punkte pateikto kvalifikacinio reikalavimo pakeisti arba atšaukti vykstančio pirkimo metu nėra galimybių, pakeitus pirkimo sąlygas tektų anuliuoti šį viešąjį pirkimą ir skelbti naują. To neplanuojame daryti. Siūlome jums susirasti partnerius, kurie jau buvo įrengę ne mažesnę kaip 200 kW galios fotovoltinių modulių jėgainę ant pastato stogo ir kartu su jais dalyvauti šiame viešajame pirkime, tokia galimybė yra.

1. Pagal techninės specifikacijos 14 punktą “Modulių pasvyrimo kampas horizonto atžvilgiu turi būti ne mažesnis negu 35o “, techniškai to neįmanoma įgyvendinti su tokia apkrova, kokia nurodyta minėtos techninės specifikacijos 10.6 ir 10.7 punktuose. Montavimo sistemų gamintojas Aerocompact, suteikiantis 25 metų garantiją savo produkcijai, negamina konstrukcijos su 35o kampu.

Atsakymas.

Apkrova ant stogo priklauso nuo modelių išdėstymo (atstumo tarp modulių eilių ir pačios atraminės konstrukcijos ploto). Mūsų nurodytų stogų plotai yra labai dideli ir jų tikrai pakanka 245kW galios elektrinei išdėstyti reikalingai atstumais, kad nebūtų viršyta techninės specifikacijos 10.6 ir 10.7 punktuose  nurodyta leistinoje stogų apkrova. Dėl „Aerocompac“ gamintojo pasisakyti galime tik tiek, kad sudarydami viešojo pirkimo sąlygas netikrinome, ar būtent „Aerocompact“ gamintojas galės jas įvykdyti. Jei vienas gamintojas tokių atraminių konstrukcijų negamina, tai rekomenduojame pasirinkti kitą, kuris gamina montavimo sistemas su 35 laipsnio kampu, nes tokių konstrukcijų rinkoje tikrai yra, taip pat jas gamintojai gali pagaminti pagal atskirą užsakymą.

1. Techninės specifikacijos 2.3.10 punkte nurodyta sąlyga, kad MPPT galios sekimo taškų skaičius – atskiras MPPT kiekvienai nuosekliai sujungtų modulių grupei, riboja galimybę pateikti Jums inverterius be optimizatorių. Jeigu reikalingi inverteriai su optimizatoriais, taip ir nurodykite keitiklių (inverterių) techniniuose reikavimuose. Jeigu tinka inverteriai be optimizatorių, tada 2.3.10 punktą reikėtų panaikinti.

Atsakymas.

Nesutinkame su teiginiu, “kad MPPT galios sekimo taškų skaičius – atskiras MPPT kiekvienai nuosekliai sujungtų modulių grupei, riboja galimybę pateikti Jums inverterius be optimizatorių.” Daugelis keitiklių gamintojų turi po du ir daugiau atskirų MPPT- galios sekimo taškų. Ši sąlyga reiškia, kad jėgainės architektūra būtų planuojama tokiu būdu, kad viena nuosekliai sujungtų modulių grupė turėtų vienodą modulių kiekį (+-1 modulis) ir MPPT įėjimas nebūtų apkrautas daugiau nei vardinė galia. Grupių skaičius prijungtų prie vieno MPPT taip pat visame projekte turi būti vienodas. Pageidautina, kad keitiklis matytų kiekvieną linija grupėje.

1. Kas liečia techninės specifikacijos 10.3 ir 10.4 punktus dėl papildomos dangos po atraminėmis konstrukcijomis, montavimo sistemose, kurioms suteikiama gamintojo garantija, yra standartiškai suformuotas paklotas. Todėl prašome pateikti konkretų mazgą (projektinį) tam, kad galėtume įsivertinti darbų atlikimo kaštus.

Atsakymas.

Mūsų pastatų stogų danga ir yra standartinis apšiltino stogo paklotas, tačiau daugelis standartinių atraminių konstrukcijų yra netinkamos dėti tiesiogiai ant prilydytos stogo dangos, po kuria yra akmens vatos ir putų polistirolo sluoksnis. Dėl šios priežasties yra galimi ir tikrai dažnai sutinkami stogo dangos pažeidimai tiek montavimo metu, tiek bėgant laikui. Siekdami, kad būtų visiškai užtikrintas stogo dangos hermetiškumo išsaugojimas ir po konstrukcijos atramomis nesiformuotų stogo dangos įlinkimai, norime, kad apkrova į stogo dangą būtų išskirstyta. Mes paruošėme pirkimo sąlygas nurodydami reikalingus kriterijus, pagal kuriuos mums tinka gana platus sprendimų spektras, dėl ko konkretaus mazgo neprojektuosime. Reikalingą mazgą turite susiprojektuoti patys ir mums pateikti įvertinimui. Esminis reikalavimas – tiekėjo siūlomas sprendimas privalo atitikti specifikacijos 10.3 ir 10.4 punktų reikalavimus.